**Priprema za nastavu koja implementira razvoj ključnih kompetencija – Rizo Dervišević, Sanela Feratović, Arijana Malagić, Emine Uljaj i Merita Uljaj.**

|  |  |
| --- | --- |
| **1. Predmet/predmeti, Vannastavna/vanškolska aktivnost:** | **CSBH jezik i književnost, Likovna kultura, Muzička kultura, Priroda i društvo i Priroda.** |
| **2. Tema:** | **Zdravlje** |
| **4. Ishodi učenja** | **Priroda – IV razred ( Hranim se zdravo)*** Shvata značaj zdrave ishrane za život čovjeka;
* Stvaranje pozitivnog odnosa prema zdravoj ishrani i razvijanje motivacije za takav način ishrane.

**Priroda i društvo – III razred ( Brinem o zdravlju)*** Navedu mikrobe kao uzročnike bolesti;
* Navedu i objasne neophodne uslove za ozdravljenje i prevenciju, liječenje i njega bolesnika;
* Objasne značaj redovne i raznovrsne ishrane za zdravlje čovjeka;
* Objasne značaj fizičke aktivnosti i odmora, lične higijene;
* Primjenjuje i razvija vještine koje mu omogućavaju da samostalno brine o vlastitom zdravlju.

**CSBH jezik i književnost – II razred ( Vitamini )*** Objasni svojim riječima pojam tekst, izdvoji najbitnije podatke u tekstu, iskaže svoje razumjevanje teksta, iznese svoja iskustva o istoj temi.

**Muzička kultura – III razred ( Hrani se zdravo )*** Povezuje tekst pjesme sa melodijom i kreira jednostavnu koreografiju.

**Likovna kultura – IV razred ( Mrtva priroda )*** Crtaju mrtvu prirodu a zatim kreiraju likovnu izložbu svojih radova.
 |
| **5. Ključne kompetencije i ishodi KK čijem se postizanju kod učenika doprinosi**  | **Pismenost*** + 1. Primjenjuje osnovne standarde jezika u čitanju i pisanju;

1.1.9. Odvaja bitno od nebitnog nakon slušanja ili čitanja i analize tekstova;1.1.7. Izdvaja ključne pojmove i sa njima povezane podatke koje klasifikuju, upoređuje i dopunjuje, pamti i koristi u novim situacijama.1.1.8. Tumači slike, znakove, mape, te jednostavne grafikone i tabele i druge vrste nekontinuiranog teksta. **Matematička kompetencija**1.3.7. Čita, upoređuje i prikazuje podatke tabelarno i grafički. **Lična, društvena i kompetencija učenja, kako učiti**1.5.2. Razlikuje komponente zdravog uma, tijela i životnog stila od nezdravih navika;1.5.20. Iskazuje radoznalost i znatiželju za učenjem. **Građanska kompetencija**1.6.5. Prepoznaje značaj prirodnih resursa i zaštite životne sredine u očuvanju kvaliteta života;1.6.16. Ističe važnost odgovornog odnosa prema životnoj sredini. **Preduzetnička kompetencija**1.7.12. Iskazuje empatiju prema drugima, inicijativu i izražen interes za dobrobit ljudi i životne sredine, te uvjerava druge pozivajući se na određene argumente. **Kompetencija kulturološke svijesti i izražavanja**1.8.4. Izražava svoje ideje i osjećanja u stvaralačkom procesu kroz slikanje, crtanje, muziku. |
| **6. Ciljna grupa** | **I, II, III i IV razred** |
| **7. Broj časova i vremenski period realizacije** | Muzička kultura – 1 čas;Priroda i društvo – 2 časa;Priroda – 1 čas;Likovna kultura – 2 časa iCSBH jezik i književnost – 1 čas.Poslednja sedmica mjeseca aprila. |
| **8. Scenario (strategije učenja i njihov slijed) te učenikove aktivnosti** | **CSBH jezik i književnost – II razred (Vitamini)****Uvodni dio:**Razgovaramo o ishrani (šta vole da jedu, zašto su obroci važni, zbog čega ih roditelji ubjeđuju da jedu puno voća i povrća i sl.).Razgovaramo o tome šta su vitamini, za koje su čuli, u kojoj hrani se nalaze, zašto je dobro da ih unosimo u organizam.**Glavni dio časa:**Čitam tekst o vitaminima iz radne sveske, str. 72, glasno po cjelinama.Razgovaramo o tekstu, nakon svake cjeline o svakom vitaminu, zbog čega je posebno važan, u kojim se namjernicama nalazi, da li znaju još neki podatak o njemu i sl.Učenici dobijaju zadatak da koristeći podatke iz teksta zalijepe sličice proizvoda u šemi.**Završni dio časa:**Razgovaramo o tome kako su popunili šemu.**Priroda i društvo – III razred (Brinem o zdravlju)****Uvodni dio časa:**Započinjem poslovicama: „U zdravom tijelu i zdrav duh“ i „Čistoća je pola zdravlja“.Učenici komentarišu poslovice i razgovaramo o uzročnicima bolesti.**Glavni dio časa:**Upoznajem učenike sa mikrobima kao najčešćim uzročnicima bolesti.Razgovaramo o tome kako dospjevaju u naš organizam.Razgovaramo o njezi zuba.Razgovaramo o tome kako da se štitimo od bolesti.Učenici saznaju da nijesu svi mikrobi štetni.Razgovaramo o važnosti očuvanja zdravlja.**Završni dio časa:**Dijelim nastavni listić.**Priroda – IV razred ( Hranim se zdravo)****Uvodni dio časa:**Razgovaramo o tome kako treba da se ponašamo da bismo bili zdravi (pravilno se hranimo, obavljamo higijenske navike, budemo fizički aktivni i odmaramo).**Glavni dio časa:**Razgovaramo o raznovrsnosti ishrane i zašto je doručak najvažniji obrok.Razgovaramo o slici piramide zdrave hrane (šta se nalazi u osnovi piramide, šta na ostalim spratovima, koji nivo piramide je najčešće zastupljen u svakom našem obroku, kako od žita nastaje hljeb, koje koristi ima naš organizam od voća i povrća, zašto su bjelančevine zdrave, u kojim namjernicama su najviše zastupljeni vitamini A, B, C i D, zašto je meso važno za organizam, zašto salame, viršle i paštete treba jesti u malim količinama, šta se nalazi na vrhu piramide, koliko često konzumiraju slatkiše i gazirana pića).Razgovaramo o tome koliko često idu kod zubara, zašto je to neophodno, kako pravilna ishrana pomaže kod očuvanja zuba, šta rade za zdravlje svojih zuba.Razgovaramo o važnosti boravka na čistom vazduhu i fizičkoj aktivnosti ( koliko su fizički aktivni, da li se bave nekim sportom, značaju odmora i fizičke aktivnosti za zdravlje).Učenici imaju zadatak da na plakatu izvučenu sliku namjernice svrstaju i zalijepe u kolonu kojoj pripada.**Završni dio časa:**Razgovaramo o tome kako su odradili plakat.**Priroda i društvo - I i III razred (Sredstva za higijenu)** **-nastava na albanskom jeziku-****Uvodni dio:** Učenici nabrajaju sredstva za higijenu i za šta se ona koriste.**Glavni dio časa:**Od prethodno prikupljenog materijala učenici prave zajednički plakat i predstavljaju sredstva za higijenu.**Završni dio časa:**Vršimo analizu odrađenog plakata.**Likovna kultura – IV razred ( Mrtva priroda)****Uvodni dio časa:**Definišemo pojam Mrtva priroda.**Glavni dio časa:**Učenici na osnovu prikazanih modela crtaju Mrtvu prirodu.**Završni dio časa:**Učenici kreiraju likovnu izložbu svojih radova.**Muzička kultura – III razred (Hranim se zdravo)****Uvodni dio časa:**Učenici iznose svoje stavove o zdravoj ishrani i navode šta je za njih zdrava hrana.**Glavni dio časa:**Učenici usvajaju tekst i melodiju pjesme.Učenici kreiraju jednostavnu koreografiju na zadatu temu.**Završni dio časa:**Uvježbavanje kreirane koreografije. |
| **9. Materijali za podučavanje i učenje** | **Modeli voća i povrća;****Nastavni listići;****Plakat edukativnog karaktera;****Udžbenici i radne sveske i****CD plejer.** |
| **10. Potrebna materijalna sredstva****(uključujući troškovnik, ako je potrebno obezbjediti finansijska sredstva)** | **Markeri;****Flomasteri;****Hameri;****Sličice;****Lijepak i****Temperi.** |
| **11. Očekivani rezultati** | **Učenici razvrstavaju proizvode koje lijepe u šemi zavisno od vitamina koji taj proizvod posjeduje.****Učenici izrađuju plakat o vrstama namjernica.****Učenici izrađuju plakat o sredstvima za higijenu.****Učenici kreiraju likovnu izložbu svojih radova.****Učenici izvode osmišljenu koreografiju.****Učenici usvajaju znanja o mikrobima, objasne neophodne uslove za ozdravljenje i očuvanje zdravlja.** |
| **12. Opis sistema vrednovanja** | **Aktivno učešće svih učenika.****Prezentovanje šematskog prikaza, plakata.****Uspješno izvršeni zadaci učenika.** |
| **13. Evaluacija** | **Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike).** |

1. Predmet/predmeti, Vannastavna/vanškolska aktivnost

2. Tema

3. Cilj

* opšti (dugoročni, opšte tvrdnje, principi, koncepti)
* specifični (srednjoročni ili kratkoročni, preciznije izraženi, usmjereni na uspjeh učenika)

4. Ishodi učenja

5. Ključne kompetencije i ishodi KK čijem se postizanju kod učenika doprinosi

6. Ciljna grupa

7. Broj časova i vremenski period realizacije

8. Scenario (strategije učenja i njihov slijed) te učenikove aktivnosti

9. Materijali za podučavanje i učenje (priručnici, radni listovi, skripte, PPP itd.)

10. Potrebna materijalna sredstva (prostor, oprema mediji, rasvjeta, laboratorijski pribor itd.)

11. Očekivani rezultati (seminarski rad, istraživanje, baza podataka, izrađen projekt, mapa

 uma, izrađena prezentacija i njeno predstavljanje ..)

12. Opis sistema procjenjivanja (u cilju motivisanosti učenika, razvijanje samoprocjene i

 mogućnost stvaranja plana sopstvenog učenja u kontekstu osposobljavanja za ključne k

 kompetencije i cjeloživotno učenje)

13. Evaluacija (provođenje procjenjivanja ostvarenosti planiranih ishoda učenja te

 primjenjivosti stečenih znanja, prema definiranim kriterijima i pripadajućim)